ACORD DE PARTENERIAT

 NOTĂ
1. Prezentul acord de parteneriat este un model conceput pentru parteneriate între organizațiile care se angajează în implementarea proiectului din cadrul concursului ”Proiecte de dezvoltare și implementare a soluțiilor de specializare inteligentă în domeniile SMART Moldova”.  Modelul trebuie completat și adaptat fiecărui proiect și organizații în parte.
2. În cazul proiectelor implementate în parteneriat cu mai multe organizații, după caz, se vor încheia acorduri de parteneriat distincte între întreprinderea  coordonatoare și fiecare dintre parteneri, în vederea stabilirii în mod clar a drepturilor și obligațiilor fiecărei Părți, inclusiv a celor referitoare la proprietatea intelectuală. Pentru rezultatele comune la care contribuie mai mult de două organizații, repartizarea și condițiile exercitării drepturilor se consemnează într-un înscris acceptat de toate organizațiile implicate. 
3. Acordul de parteneriat va fi semnat de către reprezentanții legali ai Părților și va fi avizat, în cadrul fiecărei Părți, de persoana desemnată pentru verificarea prevederilor privind proprietatea intelectuală și gestionarea drepturilor asupra acesteia. 
4. La completarea prezentului acord, Părțile vor descrie în mod concret și suficient de detaliat drepturile și obligațiile fiecărei Părți, evitând formulările generale.
5. Acordul de parteneriat conţine prevederi specifice privind identificarea, încadrarea şi stabilirea drepturilor asupra proprietății intelectuale.
6. Acordul de parteneriat va preciza metodologia de partajare a drepturilor de proprietate intelectuală între parteneri, inclusiv în situaţii de proprietate între mai mulţi parteneri, şi/sau între angajaţi ai entităţilor partenere, precum şi metodologia de acordare a drepturilor de exploatare directă a proprietăţii intelectuale.
7.  Părțile stabilesc, după caz, în Acordul de parteneriat informațiile cu caracter confidențial, condițiile de utilizare și divulgare a acestora, precum și durata obligației de confidențialitate. 
8. În acordul de parteneriat se poate prevedea, pentru perioada proiectului, un comitet de proprietate intelectuală, însărcinat cu medierea comunicării între parteneri şi cu elaborarea de recomandări privind aplicarea prevederilor acordul de parteneriat, sau detalierea acestora, dacă este cazul.
9. Agenția Națională pentru Cercetare și Dezvoltare (ANCD), în calitate de Autoritatea Contractantă nu intervine în litigiile care pot apărea între membrii parteneriatului în privința drepturilor de proprietate asupra rezultatelor obținute sau utilizate de aceștia, atât pe parcursul derulării proiectului, cât și după finalizarea acestuia.




 MODEL
ACORD DE PARTENERIAT nr. ___
Privind implementarea proiectului (titlul proiectului) din cadrul concursului ”Proiecte de dezvoltare și implementare a soluțiilor de specializare inteligentă în domeniile SMART Moldova”Proiecte demonstrative, pentru anii 2027–2028. 
__________202_                                                                                                        mun. Chișinău

 I. PĂRȚILE ACORDULUI
Partea I, întreprindere, în calitate de beneficiar principal și coordonatoare al parteneriatului, ____________________________________ , cu sediul în ________, MD- _____, str. ________, reprezentată legal prin _______________, în calitate de director/administrator numită în continuare Întreprindere coordonatoare,
şi
 Partea II, organizație din domeniul cercetării și inovării, ____________________________________, cu sediul în ___________, MD- ____, str. __________,  reprezentată legal prin _______________, în calitate de Rector, numită în continuare Partener
încheie următorul contract.
 
II. DISPOZIȚII GENERALE 
2.1  Părțile încheie prezentul acord de parteneriat în vederea implementării și desfășurării în comun a activității prevăzute  în cadrul proiectului de cercetare și inovare cu titlul „__________________________________________”, depus la concursul______________, pentru anul ________, prioritatea strategică _________________, direcția strategică ______________________, inclusiv reglementarea drepturilor și obligațiilor asupra rezultatelor generate sau utilizate în cadrul proiectului, precum și drepturile și obligațiile Părților.
2.2   Activitățile planificate pentru realizarea proiectului vor fi realizate în   (denumire locul unde vor fi realizate lucrările).
2.3 Fiecare Parte se va angaja să coopereze, să implementeze eficient proiectul și să îndeplinească, cu bună-credință și în termenele stabilite, toate activitățile și obligațiile care îi revin în temeiul prezentului Acord de parteneriat și al prevederilor aplicabile ale Contractului de finanțare, în conformitate cu propunerea de proiect aprobată, programul de realizare, bugetul proiectului și legislația națională în vigoare, precum și să își acorde reciproc sprijinul necesar, inclusiv prin furnizarea la timp a informațiilor și documentelor relevante pentru implementarea corespunzătoare a proiectului și obținerea rezultatelor preconizate.
2.4  Prezentul acord de parteneriat se încheie pe perioada de desfășurare a proiectului de cercetare și inovare Obligațiile privind implementarea proiectului produc efecte de la data contractării finanțării, în cazul aprobării proiectului pentru finanțare de către Autoritatea contractantă. Obligațiile privind confidențialitatea și utilizarea informațiilor schimbate în etapa pregătirii produc efecte de la data semnării prezentului Acord. 
2.5  În cazul neaprobării proiectului pentru finanțare, acordul nu produce efecte în ceea ce privește activitățile proiectului, cu excepția obligațiilor privind confidențialitatea și informațiile schimbate în etapa de pregătire, dacă Părțile nu convin altfel.

III.             DREPTURILE ȘI OBLIGAȚIILE PĂRȚILOR
3.1  Drepturile Întreprinderii coordonatoare de proiect:
a)  	.................
b)  	................
3.2  Obligațiile Întreprinderii coordonatoare de proiect, potrivit programului și bugetului proiectului (activitățile proprii, termenele, contribuțiile, rezultatele/livrabilele și obligațiile de furnizare a documentelor pentru raportare și monitorizare):
a)  	.................
b)  	................
3.3  Drepturile Partenerului de proiec (Organizația publică din domeniul cercetării și inovării):
a)  	.................
b)  	.................
3.4  Obligațiile  Partenerului de proiect, potrivit programului și bugetului proiectului (activitățile proprii, termenele, contribuțiile, rezultatele/livrabilele și obligațiile de furnizare a documentelor pentru raportare și monitorizare):
a)      .................
b)      ................
 
IV.             CONDIȚIILE PARTENERIATULUI
4.1  Întreprinderea coordonatoare  (denumirea organizației)  va beneficia de resurse financiare din bugetul de stat (pentru activitățile proprii asumate, conform bugetului aprobat ), în sumă de _______ lei.
4.2  Întreprinderea coordonatoare (denumirea organizației) va cofinanța proiectul din surse proprii sau alte surse decât cele bugetare în sumă de _______ lei. Cofinanțarea întreprinderii se stabilește pentru costurile eligibile aferente activităților proprii pentru care beneficiază de ajutor de stat, conform scenariului de finanțare aplicabil

4.3   Partenerul  (denumirea organizației)  beneficiază de resurse financiare din bugetul de stat, în sumă de _______ lei, contribuția proprie a Partenerului constituie suma de ______lei.
4.4  Partenerului (denumirea organizației) i se va transfera o cotă de ____% din veniturile/profitul obținut din vânzări sau din alte surse aferente valorificării rezultatelor proiectului, pentru perioada __________. 
Condițiile, beneficiarii, baza de calcul și modalitatea de plată se stabilesc cu respectarea legislației naționale și a prevederilor cap. V. Aceste plăți sunt distincte de salarizarea activităților proiectului. 
4.5  În cadrul proiectului vor fi procurate următoarele servicii și utilaje conform tabelului:
	Denumirea serviciului/utilajului
	Beneficiarul serviciului / proprietarul bunului 
	Suma din bugetul de stat
	Suma din cofinanțare

	 
	 
	 
	 

	
	
	
	


Notă: Bunurile achiziționate se iau în evidența contabilă și rămân în proprietatea beneficiarului care a efectuat achiziția, conform documentației concursului. 
4.6  Altele (de exemplu partenerii asociați, fără finanțare de la bugetul de stat).
 
V.                PROPRIETATE INTELECTUALĂ
 Partenerii stabilesc de comun acord condițiile  privind  dreptului de proprietate intelectuală.
5.1 Părțile stabilesc titularii drepturilor asupra rezultatelor proiectului în raport cu activitățile, contribuțiile și rezultatele fiecărei Părți, cu respectarea drepturilor creatorilor și a legislației naționale aplicabile. Pentru rezultatele comune se precizează cotele și regulile de exercitare a drepturilor ( se va completa în mod concret pentru proiect - unde vor  fi indicate inclusiv condițiile utilizării, licențierii și cesiunii, responsabilitatea pentru protecție și suportarea costurilor aferente).

5.2 Părțile stabilesc condițiile de acces,utilizare, protecție, valorificare și diseminare a proprietății intelectuale și a rezultatelor proiectului. Utilizarea proprietății intelectuale preexistente nu implică transferul drepturilor asupra acesteia.
5.3 Rezultatele susceptibile de protecție vor fi examinate înainte de divulgare.
5.4 În cazul transferului sau licențierii către Întreprinderea coordonatoare a drepturilor de proprietate intelectuală deținute de Partener, atunci când cadrul normativ aplicabil impune compensarea la valoarea de piață, Părțile stabilesc și documentează această valoare înainte de efectuarea operațiunii, prin evaluare independentă sau prin altă metodă obiectivă și justificată. Drepturile vizate, valoarea și condițiile transferului sau licențierii se consemnează în scris, conform normelor în vigoare și a legislației aplicabile.
5.5 În cazul scenariului II de finanțare, Partenerul își păstrează dreptul de a publica rezultatele cercetărilor proprii, cu respectarea condițiilor privind protecția proprietății intelectuale și confidențialitatea.
 
VI.             MODIFICAREA ȘI ÎNCETAREA ACORDULUI DE PARTENERIAT
6.1  Prezentul acord poate fi modificat prin acorduri suplimentare, semnate de părți. Modificările care afectează condițiile finanțării se efectuează cu respectarea documentației concursului și a Contractului de finanțare, inclusiv a cerințelor de notificare și aprobare. 
6.2  Prezentul acord încetează la:
i)   	data aprobării raportului final de activitate și financiar al proiectului;
ii) 	acordul părților;
iii)   alte cazuri stabilite de legislația în vigoare.
6.3 Încetarea Acordului nu înlătură obligațiile privind gestionarea rezultatelor, datelor, documentelor și drepturilor de proprietate intelectuală generate anterior, confidențialitatea și obligațiile de raportare sau monitorizare care continuă potrivit Contractului de finanțare și legislației aplicabile. 

VII.          DISPOZIȚII FINALE
7.1  Părțile se obligă să implementeze proiectul de cercetare și inovare în conformitate cu etapele prevăzute în scopul atingerii în comun a rezultatelor scontate.
7.2  Părțile poartă răspundere pentru nerespectarea condițiilor prezentului acord.
7.3  Prezentul acord este întocmit în 3 exemplare, câte unul pentru fiecare parte și unul pentru Autoritatea Contractantă.
 
VIII.   	DATELE DE IDENTIFICARE
	Partea I
	Partea II

	Denumire: __________________________
	Denumire: __________________________

	Sediu: ______________________________
	Sediu: ______________________________

	IDNO:_______________________________
	IDNO:______________________________

	Director/Administrator: _________________
	Rector:______________________________

	Semnătura: ___________________________
	Semnătura: __________________________

	L.Ș.
Data ________________________________
	L.Ș.
Data________________________________






IX. RESPONSABILI PENTRU VERIFICAREA PREVEDERILOR PRIVIND PROPRIETATEA INTELECTUALĂ
	Partea I
	Partea II

	AVIZAT
	AVIZAT

	Nume, prenume ____________________________
	Nume, prenume ______________________________

	Semnătura _______________________________

Data ___________________________________
	Semnătura __________________________________

Data ______________________________________



